1. Värbamise andmekaitsetingimused
1.1. Värbamise andmekaitsetingimused (edaspidi tingimused) kirjeldavad, kuidas Bestnet AS ja selle Eestis registreeritud tütarühingud[footnoteRef:1], (edaspidi meie) töötlevad tööle kandideerija (edaspidi kandidaat või teie) isikuandmeid. [1:  Käesolevad andmekaitsetingimused kohalduvad järgmiste ettevõtete kandidaatide isikuandmete töötlemisele: Bestnet AS, registrikood 10261109; AS Paldiski Tsingipada, registrikood 11309048; BNT Galva OÜ, registrikood 10570129; TikiRent OÜ, registrikood 14597220; OÜ Paldiski Masinatehas, registrikood 11882925.] 

1.2. Töötajate isikuandmete töötlemise toimingud on reguleeritud töötajatele mõeldud andmekaitsetingimustes, mis tehakse kättesaadavaks kandidaadi tööle asumisel.
1.3. Kui teil on käesolevate andmekaitsetingimustega seoses küsimusi, võtke palun ühendust dpo@avh.ee.

2. Isikuandmed, mida töötleme värbamisprotsessi läbiviimiseks
2.1. Isikuandmed, mida me töötleme. Käesolevate tingimuste tähenduses loetakse “isikuandmeteks”, teavet, mis on otse või kaudselt seotud üksikisikuga või mille alusel saab tuvastada, kirjeldada või mõistlikult seostada üksikisikut kontekstis, kus see isik on kandidaat. See ei hõlma koondteavet või anonümiseeritud teavet, mille abil üksikisikut tuvastada ei saa. 
2.2. Võime koguda ja töödelda muu hulgas järgmisi isikuandmeid:
2.2.1. nimi, sünnikuupäev, pilt, isikukood, rahvus, kodakondsus ja isikut tõendava dokumendi andmed, näiteks number, nimi, dokumendi väljastanud riik, turvaelemendid, kehtivusajad ja koopiad, sanktsioonide kontrollimisega seotud andmed, nagu sisserändaja staatuse või elamisloa dokumentatsioon,
2.2.2. kontakt- ja sideandmed; näiteks aadress, telefoni number, e-posti aadress, meile või meie poolt teile saadetud sõnumid;
2.2.3. teie tööajaloo andmed, näiteks andmed teie praeguse ja eelmise tööandja, ametikoha kohta ettevõttes jne;
2.2.4. kandideerimisega seotud andmed, näiteks CV, motivatsioonikiri, tööeelistused, soovitajad, (video)intervjuud, teie testide ja analüüside tulemused jne;
2.2.5. avalikult kättesaadavad andmed, näiteks nagu avalike karistusregistrite kontroll, asjakohaste avalike registrite kontroll esitatud andmete tuvastamiseks, avalikud sotsiaalmeediakontod jne.
2.2.6. Me ei kogu kandidaatide kohta eriliigilisi isikuandmeid (n-ö delikaatne teave), v.a kuj selliste andmete kogumine on seadusega nõutav või kui olete otsustanud selliseid andmeid ise vabatahtlikult meile jaganud.
2.3. Isikuandmete allikad. Tavaliselt kogume ülalnimetatud isikuandmed otse teilt (v.a avalikult kättesaadavad andmed), kui kandideerite meie vabale ametikohale või kui võtame teiega ühendust seoses võimaliku tööpakkumisega. Samuti võime teie isikuandmeid seaduses lubatud ulatuses koguda ka kolmandatelt isikutelt, näiteks professionaalsetelt värbamisfirmadelt, teie soovitajatelt või varasematelt tööandjatelt. Värbamisprotsessi käigus võime paluda teil esitada erinevaid andmeid, mis võimaldavad meil hinnata teie sobivust teatud ametikohale. Te ei ole kohustatud meile enda kohta soovitud andmeid esitama, aga palun arvestage, et andmete esitamisest keeldumise korral ei pruugi olla võimalik kandideerimisprotsessi ametikohale jätkata.
3. Värbamisprotsessi ajal toimuva andmetöötluse eesmärk ja õiguslik alus
3.1. Töötleme teie isikuandmeid vastutava töötlejana järgmistel eesmärkidel:
1. isiku tuvastamine võimaliku kandidaadina ja tema töökohale kandideerimise taotluse läbivaatamine, 
2. otsustamine, kas tööle kandideerivad isikud sobivad vabale ametikohale, 
3. kandidaatide esitatud andmete õigsuse kontrollimine,
4. eduka kandideerimise korral tööpakkumise koostamine, töölepingu ettevalmistamine ja tööle vormistamisega seotud toimingute läbiviimine, 
5. meie õiguste ja huvide kaitsmine, 
6. teabe säilitamine selleks, et teavitada varasemaid kandidaate uutest vabadest ametikohtadest ja tulevikus vabaneva sobiva ametikoha korral tööpakkumise tegemiseks, 
7. lepinguliste kohustuste täitmine uute töötajate, tööle kandideerijate ja muude kolmandate isikute ees, 
8. kohalduvate seaduste ja eeskirjadega seotud nõuete täitmine. 
3.2. Kogume ülaltoodud isikuandmeid arvestades meie õigustatud huvi korraldada värbamist ja hinnata teie sobivust soovitud töökohale (eesmärgid nr (1)-(3), (6)), lepingu sõlmimine ja täitmine (eesmärgid nr (4) ja (7)), meie juriidiliste kohustuste täitmine (eesmärk nr (3) ja (8)), tavapäraseks õiguste rakendamiseks, seal hulgas lepingute puhul ja kohtu-, haldus- või vahekohtu menetluste puhul (eesmärk nr (5) ning nõusoleku alusel (eesmärk nr (6).
4. Isikuandmete adressaadid
4.1. Besnet AS ja selle Eestis registreeritud tütarühingud. Jagame uute töötajate ja tööle kandideerijate isikuandmeid oma grupi ettevõtete vahel nende tingimustega kooskõlas olevatel sisemistel haldus- ja kasutuseesmärkidel. Näiteks võib tööpakkumise eest vastutav Bestneti grupi ettevõte jagada kandidaadi isikuandmeid teise Bestnet grupi ettevõttega, kes vastutab kogu organisatsioonis värbamist ja töökohti puudutavate otsuste eest.
4.2. Värbajad ja tööjõu vahendajad. Kasutame kandideerimisprotsesside läbiviimisel värbajaid ja tööjõu vahendajaid, et leida sobivaid kandidaate ja tagada kandideerimisprotsessi sujuvus. Selleks, et need kolmandad isikud saaksid meid värbamis- ja kandideerimisavalduste protsessis aidata, jagame nendega potentsiaalsete ja olemasolevate töötajate isikuandmeid.
4.3. Välised konsultandid. Võime avaldada isikuandmeid kolmandatele isikutele, näiteks õigusnõustajatele ja õiguskaitseasutustele: (1) seoses seaduslike nõuete esitamise, jõustamise või kaitsmisega; (2) õigusaktide täitmiseks või selleks, et vastata seaduslikele taotlustele ja õiguslikule menetlusele; (3) selleks, et kaitsta oma õigusi ja vara ning meie esindajate, klientide ja muude isikute õigusi ja vara, sh selleks, et jõustada oma lepinguid, põhimõtteid ja kasutustingimusi; (4) selleks, et tuvastada, tõkestada ja vältida pettusi; (5) selleks, et kaitsta meie, meie klientide või mis tahes isiku tervist ja ohutust; või (6) nagu on muul viisil nõutud kohalduvates seadustes.
4.4. Muud adressaadid. Võime avaldada uute töötajate ja tööle kandideerijate isikuandmeid teatud muudele kolmandatele isikutele, kui olete teinud selleks ettepaneku või olnud sellega nõus.
5. Andmete säilitamine
5.1. Säilitame tööle kandideerijate isikuandmeid värbamisprotsessi ajal ja nii kaua, kui on vajalik nende kogumise eesmärgi täitmiseks (kandideerimisprotsessi kestel + 1 aasta kandideerimise lõppemisest). Vajadusel võime siiski säilitada isikuandmeid kauem, kuni määratud säilitusperioodid ja tähtajad mööduvad, näiteks kui oleme kohustatud seda tegema seaduse, järelevalveasutuse või muu ametiasutuse õigus-, maksu- ja raamatupidamisnõuete kohaselt. Nõusoleku alusel kogutud isikuandmeid säilitatakse nõusoleku küsimise ajal täpsustatud ajaperioodil.
5.2. Isikuandmetele sobiva säilitusperioodi määramiseks arvestame isikuandmete hulka, laadi ja tundlikkust, võimalikku kahju tekitamise ohtu isikuandmete lubamatust kasutusest või avaldamisest ja võimalusi saavutada oma eesmärgid muul viisil, samuti oma juriidilisi, regulatiivseid, maksu-, raamatupidamise ja muid asjakohaseid kohustusi. Kui säilitamine ei ole enam eeltoodud eesmärkidel vajalik, me kas kustutame isikuandmed või muudame need anonüümseks.
5.3. Töö- või sarnase lepingu sõlmimisel säilitusperioodid erinevad käesolevates tingimustes sätestatust.
6. Andmesubjekti õigused
6.1. Te saate kasutada järgmisi õigusi (mille suhtes võivad siiski kehtida seadusest tulenevad piirangud).
6.1.1. Õigus meie käest uurida, kas me töötleme teie isikuandmeid ja saada teatud isikustatud andmeid isikuandmete kohta, mida oleme teie kohta kogunud, sh küsida infot meie poolt kogutud delikaatsete isikuandmete kohta.
6.1.2. Õigus meie poolt kogutud isikuandmetega tutvuda ja andmeid üle kanda, sh on teil õigus  saada koopia isikuandmetest ülekantavas vormis tingimusel, et sellega ei kahjustata meie äri- ja tootmissaladuste kaitset.
6.1.3. Õigus nõuda andmete parandamist, võttes arvesse isikuandmete laadi ja nende töötlemise eesmärke.
6.1.4. Õigus nõuda isikuandmete, mida me teie kohta säilitame, kustutamist eeldusel, et kustutamine on põhjendatud.
6.1.5. Õigus mitte anda nõusolekut ja nõusolek tagasi võtta. Teil on õigus võtta tagasi nõusolek, mille olete andnud meile isikuandmete töötlemiseks. Arvestage, et nõusoleku tagasivõtmine ei mõjuta selle andmetöötluse seaduslikkust, mis toimus nõusoleku alusel enne selle tagasivõtmist.
6.1.6. Õigus esitada oma isikuandmete töötlemise kohta vastuväide, kui teie isikuandmete töötlemise aluseks on meie õigustatud huvi või avalik huvi.
6.1.7. Õigus töötlemise piiramisele, sh on teil õigus paluda meil piirata oma isikuandmete töötlemine teatud perioodiks (nt kui olete esitanud isikuandmete töötlemise kohta vastuväite).
6.1.8. Õigus esitada kaebus: kui leiate, et teie õigusi on rikutud, on teil õigus esitada andmekaitseasutusele kaebus. Eestis on teil võimalik pöörduda Andmekaitse Inspektsiooni poole (aadress: Tatari 39, Tallinn 10134, e-post: info@aki.ee, telefon: +372 627 4135).
6.1.9. Oma eelpool nimetatud õigusi saate kasutada või muid andmekaitse alaseid küsimusi esitada e-postil dpo@avh.ee.
7. Tingimuste kättesaadavus ja muudatused
7.1. Käesolevad tingimused on kättesaadavad Bestnet grupi ettevõtete kodulehtedel ning me võime neid tingimusi aeg-ajalt muuta.
7.2. Soovitame teil need tingimused muudatustega kursis olemiseks regulaarselt üle vaadata.
7.3. Käesolevate tingimuste muudatused jõustuvad, kui need on sellel lehel avaldatud.

